 NA MWANGI MUIRURI WAMILIKI wa lojing’i za mashinani sasa wanasema wanavuna vitamu huku wateja wakifurika. Ingawa hivyo, wengine wanasema baadhi ya wateja wanafika wawili wawili huku baadhi wakionekana waziwazi kuwa ni wa jinsia moja. Pia wakazi wa Murang’a wameshuhudia upekee fulani ambapo vidosho wa mjini wanafika kwa lojing’i wakiwa na vijana wa kiume wa mashinani, hali inayofanya wengi kuulizana maswali ni jinsi gani watu wanatumia sherehe za Krismasi. Je, matendo yao yanaendana na lengo la sikukuu hii? “Mimi nimeshuhudia makubwa. Wanawake wa mijini wanakuja na vijana wa huku mashinani na wanakodisha chumba kwa muda na kisha wanatoka,” akasema Bw Paul Mwangi kutoka mji wa Maragua. Aidha, alisema kwamba wanaume wa Nairobi nao wanafika wakiwa na wanawake wa mashinani na hawana shida kulipa chumba kwa muda tu. “Huku tumezoea watu kuja kukodisha chumba cha malazi kuanzia saa mbili usiku na wakishalipa, huwa wanajifunga na kutoka asubuhi inayofuata mwendo wa saa tatu asubuhi,” akasema. Tofauti, akaongeza, ni siku za soko na Jumamosi ambapo kuna wateja wa uasherati wa walio katika ndoa. “Sanasana sisi tunahudumia walevi mtaani ama waliokuwa wanafika hospitalini wakachelewa. Lakini sasa tunashuhudia wawili kwa wawili wakiingia na kukodisha chumba na baada ya muda wa saa moja au mbili, wanaondoka licha ya kulipa ada sawa na za kukesha,” akasema mhudumu mmoja mjini Sabasaba. Hata hivyo, wahudumu wengine waliteta kwamba wameshuhudia visa vya kukera vya mashoga na wasagaji kusaka hudumu za lojing’i mashinani msimu huu wa Krismasi. “Imenibidi nimetoa amri kwa wahudumu wa vyumba vyangu kusikodishwe chumba kwa washukiwa wa mahusiano ya aina hiyo. Lakini pia nimeshangaa kwamba unapata mwanamume mmoja anaingia kwa lojing’i akiwa na wanawake wawili na tukionekana kushangaa tunachekwa,” akasema mhudumu katika mtaa wa Karugia ulioko eneobunge la Kandara. [email protected] You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  